Aminatta Forna

Aminatta FORNA, OBE (naskita en 1964 en Glasgovo, Skotlando) estas brita verkistino de afrik-skota deveno. 

Ŝi estas la aŭtoro de membiografio, The Devil That Danced on the Water: A Daughter's Quest, kaj kvin romanoj: Ancestor Stones (2006), The Memory of Love (2010), The Hired Man (2013), Happiness (2018), The Window Seat (2021). Ŝia romano The Memory of Love ricevis la Premion de la Ŝtatkomunumaj Verkistoj por "Plej Bona Libro" en 2011, kaj ankaŭ estis en la fina listo por la Orange Premio por Fikcio. 

Ŝi ankaŭ estas Oficiro de la Ordeno de la Brita Imperio.

 Vivo 
Aminatta Forna naskiĝis en Glasgovo en 1964. Ŝia patro, Mohamed Forna, estis el Siera-Leono, kaj ŝia patrino, Maureen Christison, estis el Skotlando. Kiam ŝi estis sesmonata, la familio translokiĝis al Siera-Leono. Ŝia patrino divorcis ŝin en 1970. Forna loĝis en Siera-Leono kun siaj du gefratoj, sia patro kaj sia duonpatrino. En 1975, ŝia patro estis ekzekutita en Siera-Leono pro ŝtatperfido. 

Forna studis juron ĉe University College London kaj poste ĉe la Universitato de Kalifornio, Berkeley. De 1989 ĝis 1999, Forna laboris kiel ĵurnalisto por la BBC, produktante dokumentariojn pri kulturaj kaj politikaj temoj.

Aminatta Forna loĝas en Londono kaj estas edziniĝinta al la dezajnisto Simon Westcott.

 Verkado 
La verkoj de Forna, kaj fikciaj kaj aktualaj, traktas antaŭ- kaj postmilitajn periodojn, memoron, la konflikton inter privataj rakontoj kaj oficialaj historioj, kaj ŝi esploras kiel la laŭgrada kresko de malgrandaj, ŝajne sensignifaj perfidaj agoj finfine trovas esprimon en hororo je vasta skalo. 

En sia unua romano, The Devil that Danced on the Water (La Diablo kiu Dancis sur la Akvo), ŝi rakontas la historion de sia patro. Ancestor Stones (Prapatraj Ŝtonoj), publikigita en 2006, rakontas la historion de kvar afrikaj virinoj.  Ŝia romano, 

The Memory of Love (La Memoro de Amo), gajnis la Premion de Verkistoj de la Ŝtatkomunumo en 2011. Aminatta Forna estis nomumita por la Internacia Premio Neustadt por Literaturo en 2016. 

 Verkaro (elekto) 

 The Devil that Danced on the Water. Grove Press, New York 2002, ISBN 0-8021-4048-3.
 Ancestor Stones. Atlantic Monthly Press, New York 2006, ISBN 0-87113-944-8.
 The Memory of Love. Bloomsbury, London 2010, ISBN 978-1-4088-0424-7.
 The Hired Man. Bloomsbury, 2013, ISBN 978-1-4088-1877-0
 Happiness. Atlantic Monthly, 2018, ISBN 978-0-8021-2755-6

 Referencoj 

 Eksteraj ligiloj 



Kategorio:Britaj verkistoj
Kategorio:Verkistinoj